बिजली चोरी करने केे फोटो से लगेगा जुर्माना
बिजलीचोरी पकड़ने के लिए जाने वाली टीमों का विरोध होने पर बिजली निगम ने अपनी रणनीति में बदलाव कर लिया है। नई रणनीति के मुताबिक अब चुपके से बिजली चोरी करने वाले उपभोक्ता के कनेक्शन की वीडियोग्राफी या फोटो खींची जाएगी। यह कार्य बिजली निगम का कर्मचारी या फिर कोई भी गांव या शहर का व्यक्ति कर सकता है। उस फोटो या वीडियो को किसी माध्यम से निगम के अधिकारी तक पहुंचाना है। उसके बाद अगले दिन बिजली निगम उसके सेक्शन लोड के मुताबिक जुर्माना तैयार करके उसके घर नोटिस भेज देगा। इतना ही नहीं नोटिस मिलने के 48 घंटे में अगर उपभोक्ता ने नोटिस पर संज्ञान लेकर जुर्माना राशि नहीं भरी तो बिजली निगम बिना किसी सूचना के उस पर संबंधित थाने में एफआईआर दर्ज करवा देगा। उसके बाद उसका केस पुलिस के हवाले हो जाएगा। उसके बाद बिजली निगम अपनी अगली कार्रवाई करेगा।
सिरसा में हर रोज औसतन 8 एफआईआर बिजली चोरी की दर्ज की जा रही है। फरवरी माह के मुताबिक अब तक 200 से अधिक एफआईआर दर्ज करवाई जा चुकी है। निगम द्वारा सिरसा शहर, इंडस्ट्रीयल एरिया, पंजुआना, डिंग माधोसिंघाना सब डिवीजन एरिया में 350 जगहों पर छापेमारी की गई, जिनमें 280 जगहों पर चोरी पाई गई। निगम द्वारा बिजली चोरों पर लगभग 40 लाख रुपये का जुर्माना ठोका गया। जिसमें से लगभग 10 लाख रुपये वसूले भी गए है।
नोटिस मिलने के 48 घंटे में नहीं भरा जुर्माना तो होगी एफआईआर दर्ज
जिले में औसतन प्रतिदिन बिजली चोरों के खिलाफ आठ एफआईआर
करीब दस दिन पहले रानियां, सिरसा, और खाजाखेड़ा में बिजली चोरी पकड़ने गई टीमों के साथ मारपीट और धक्काशाही हुई थी। लोगों ने टीम के खिलाफ मोर्चा खोल दिया, जिसमें केस भी दर्ज हुए। रानियांं में तो टीम के सदस्यों के साथ मारपीट भी की गई थी। अगले दिन लोगों ने रानिया में रोड जाम किया गया। इस कारण स्थिति तनाव पूर्वक हो गई थी। इसलिए बार बार विरोध होने पर बिजली निगम ने अब नए तरीके से बिजली चोरी पकड़ने का प्लान तैयार कर लिया है। अब जहां चोरी हो रही है। उसकी वीडियो और फुटेज के आधार पर चोरी बना दी जाएगी। उसे नोटिस भेज दिया जाएगा।
वीडियो या फोटो व्हाट्सएप करें
^अबबिजली चोरी पकड़ने के लिए वीडियोग्राफी और फोटो प्रणाली का इस्तेमाल होगा। इसमें निगम के कर्मचारी अधिकारी के अलावा आम व्यक्ति भी चुपके से बिजली चोरी की वीडियो या फोटो निगम में या व्हाट्सएप भेज सकता है। उसके आधार पर ही बिजली चोरी का जुर्माना भरकर उसके खिलाफ एक्शन लिया जाएगा। 48 घंटे में अगर जुर्माना नहीं भरेगा तो उसके खिलाफ एफआईआर दर्ज की जाएगी।\\\'\\\' सुखबीरकंबोज, एक्सईएन, सब अर्बन डिविजन, बिजली निगम
अगर आपके आसपास कहीं भी कोई व्यक्ति बिजली चोरी कर रहा है तो आप इस चोरी को केवल रुकवा ही नहीं सकते हैं, बल्कि ऐसा कर हजारों लाखों रुपये का इनाम भी पा सकते हैं। बस इसके लिए आपको बिजली निगम को बिजली चोरी की फोटो करके या वीडियोग्राफी करके भेजनी है। इसमें बिजली निगम बड़े बिजली चोरी के मामले पकड़वाने में अहम भूमिका निभाने वाले व्यक्ति को 10 हजार से 5 लाख रुपये तक इनाम दे देगा। बिजली चोरी की सूचना देने वाले व्यक्ति का नाम-पता और मोबाइल नंबर गुप्त रखा जाता है। आप एसडीओ, एक्सइएन और एसई तक को सूचना दे सकते हैं।
सब स्टेशन का नाम चोरी की संख्या
{सिटी45
{इंडस्ट्रीएरिया 82
{पंजुआना66
{डिंग31
{माधोसिंघाना54
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva kas_Deva hin_Deva kas_Deva awa_Deva